La regidoria de Joventut i Infància presenta el nou espai públic d'oci educatiu HR Esplai
10 de desembre 2019

![](/media/mtvayags/78c_hrespai-oci-educatiu.jpg)  

  

La regidoria de Joventut i Infància de l'Ajuntament de Sagunt presenta HR Esplai, Espai Públic d’Oci Educatiu, un nou programa d'oci alternatiu, saludable i gratuït dedicat a jóvens de 12 a 14 anys. Este nou servici és de lliure accés i suposa un lloc de trobada, diversió i jocs no dirigits que estarà atés i dinamitzat per una monitora d'oci i temps lliure.

  

El programa es durà a terme tant al Port de Sagunt com a Sagunt. En el cas del Port de Sagunt, l'horari serà els dijous de 17 a 19 hores i els dissabtes de 18.30 a 20.30 hores en el Casal Jove. A Sagunt es durà a terme els divendres de 18 a 20 hores i els dissabtes de 18.30 a 20.30 hores en el Centre Cultural Mario Monreal.

  

El regidor de Joventut i Infància, Guillermo Sampedro, explica que amb esta proposta «**pretenem cobrir totes les edats dels nostres jóvens, ja que la franja de 12 a 14 anys quedava una mica despenjada amb les activitats infantils, però també amb la programació per adolescents. Ara generem un espai propi per a ells i elles, amb activitats, jocs, tallers i altres, mesclant formació, però, sobretot, oci i diversió, amb dos vesprades a la setmana, amb la possibilitat d'augmentar-lo més dies en funció del resultat**».

  

Amb esta acció, per tant, s'amplien els programes d'oci alternatiu responent així a les demandes que s'han fet des dels diferents grups de participació de l'àrea. L'objectiu és oferir este espai de socialització, lúdic i d'aprenentatge totes les vesprades de la setmana, excepte diumenges, una petició que es va incloure en els plans de Joventut i Infància i que ara, la regidoria dóna compliment.

​

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infancia-presenta-el-nou-espai-public-d-oci-educatiu-hr-esplai/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infancia-presenta-el-nou-espai-public-d-oci-educatiu-hr-esplai/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infancia-presenta-el-nou-espai-public-d-oci-educatiu-hr-esplai/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infancia-presenta-el-nou-espai-public-d-oci-educatiu-hr-esplai/)